**Grozījums Ministru kabineta 2018. gada 25. septembra noteikumos Nr. 612 "Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.5. pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" otrās projektu iesniegumu atlases kārtas īstenošanas noteikumi" projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījums Ministru kabineta 2018. gada 25. septembra noteikumos Nr. 612 "Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.5. pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" otrās projektu iesniegumu atlases kārtas (turpmāk – 3.1.1.5. pasākums) īstenošanas noteikumi" (turpmāk - MK noteikumu projekts) mērķis ir nodrošināt atbalsta sniegšanu komersantiem, kas iesnieguši projektu iesniegumus, bet vēl nav izvērtēti.MK noteikumu projekts stāsies spēkā nākamajā dienā pēc tā publicēšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pēc Ekonomikas ministrijas kā atbildīgās iestādes iniciatīvas sagatavots MK noteikumu projekts, atbilstoši Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punktam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2018. gada 25. septembra noteikumos Nr. 612 "Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.5. pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" otrās projektu iesniegumu atlases kārtas īstenošanas noteikumi” (turpmāk – MK noteikumi Nr.612) 26.punkts nosaka, ka Sadarbības iestāde (Centrālā finanšu un līgumu aģentūra) lēmumu par atbalsta piešķiršanu pieņem, ievērojot Komisijas regulas Nr. 651/2014 un Komisijas regulas Nr. 1407/2013 darbības termiņu, tas ir, ne vēlāk kā līdz 2020. gada 31. decembrim. Saskaņā ar Eiropas Savienības struktūrfondu un Kohēzijas fonda vadības likuma 13. panta ceturto daļu Sadarbības iestāde (šajā atbalsta pasākumā - CFLA) nodrošina projektu iesniegumu atlasi un vērtēšanu.Sadarbības iestāde 2020. gada 2. decembra vēstulē Nr. 39-2-60/8039 Ekonomikas ministrijai sniedza skaidrojumu par iespējamiem riskiem, ka termiņš līdz darbības atbalsta beigu termiņam nav pietiekams un samērīgs pilnvērtīga atlases procesa nodrošināšanai, ņemot vērā projektu iesniedzēju specifiku un projektu iesniegumu komplicētību, proti, pastāv iespējamība, ka kāds no projektu iesniedzējiem dažādu apstākļu ietekmes rezultātā neizpilda lēmumā par projekta iesnieguma apstiprināšanu ar nosacījumu noteiktos nosacījumus, kā rezultātā projekta iesniegums var tikt noraidīts un projekta iesniedzējam nebūs iespēju apstrīdēšanas rezultātā pretendēt uz atbalstu. Uz 2020. gada 2. decembri atlases procesos ir 5 projektu iesniegumi, t.sk., 3 projektu iesniegumi statusā “Apstiprināts ar nosacījumu” un 2 projektu iesniegumi statusā “Iesniegti precizējumi”. Līdz ar to termiņš par lēmumu par atbalsta piešķiršanu pieņemšanu pagarināms līdz 2021. gada 30. jūnijam. Tādejādi komersantiem, kuru iesniegtie projekti vēl atrodas izvērtēšanā, būs pietiekams laiks, lai sagatavotu precizējošos informāciju atbalsta saņemšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekts skar 3.1.1.5.pasākuma esošo mērķa grupu (sīkie (mikro), mazie un vidējie komersanti, kas veic saimniecisko darbību apstrādes rūpniecības nozarēs (saskaņā ar NACE 2. red. C sadaļu "Apstrādes rūpniecība") vai informācijas un komunikāciju tehnoloģiju nozarē), kuru projektu iesniegumi atrodas atlases procesā. Šobrīd tie ir 5 komersanti, kas iesnieguši pieteikumus un sagaida lēmumu. |
| 2. | Tiesiskā regulējuma ietekme uz tautsaimniecību un administratīvo slogu | Palielināsies atbalstu saņēmušo komersantu skaits. |
| 3. | Administratīvo izmaksu monetārs novērtējums | MK noteikumu projekts šo jomu neskar.  |
| 4. | Atbilstības izmaksu monetārs novērtējums | MK noteikumu projekts šo jomu neskar.  |
| 5. | Cita informācija | Ņemot vērā MK noteikumu projekta ietekmi, CFLA ir nepieciešams izdarīt atbilstošus grozījumus kārtībās (metodikās) atbilstoši MK noteikumu projektam.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| MK noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Lai nodrošinātu 3.1.1.5. pasākuma īstenošanas noteikumu atbilstību komercdarbības atbalsta kontroles regulējumam, 20 darba dienu laikā pēc MK noteikumu projekta spēkā stāšanās dienas, Eiropas Komisija jāinformē par atbalsta pasākuma pagarinājumu. |
| 2. | Citas starptautiskās saistības | MK Noteikumu projekts šo jomu neskar. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| MK noteikumu projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Iesniedzējs:

Ekonomikas ministrs J.Vitenbergs

Vīza:

Valsts sekretāra p.i.

Valsts sekretāra vietniece Z.Liepiņa